Avatar (elokuvasarja)

Avatar on yhdysvaltalainen tieteiselokuvasarja, jonka on luonut elokuvaohjaaja, käsikirjoittaja ja tuottaja James Cameron. Elokuvasarjan nimi tulee jumalan ruumiillistumaa tarkoittavasta hindulaisesta käsitteestä avatar, joka elokuvasarjan kontekstissa viittaa ihmismielen siirtämiseen toiseen kehoon teknologian keinoin. Sarjasta on tehty elokuvien lisäksi sarjakuvia, leluja ja videopelejä. Elokuvasarjan tuotantoyhtiönä tomii Lightstorm Entertainment ja levittäjänä 20th Century Studios. Avatar-elokuvat ovat tuottaneet toistaiseksi 5,2 miljardia dollaria, mikä tekee siitä kaikkien aikojen 14. tuottaneimman elokuvasarjan.

Sarjan ensimmäinen osa, Avatar, julkaistiin vuonna 2009 ja se on kaikkien aikojen tuottoisin elokuva. Jatko-osa, The Way of Water, julkaistiin vuonna 2022 ja se on kaikkien aikojen kolmanneksi tuottoisin elokuva. Elokuvasarjaan on tarkoitus kuulua kaikkiaan viisi elokuvaa: kolmas, neljäs ja viides osa julkaistanee vuosina 2025, 2029 ja 2031. Sarjan kaikki osat ohjannee James Cameron ja tuottanee Cameron yhdessä Jon Landaun kanssa.

Ensimmäisen elokuvan tavoin kaikki neljä jatko-osaa ovat itsenäisiä elokuvia. Neljällä jatko-osalla on kuitenkin kokonaisvaltainen metakertomus, joka yhdistää ne toisiinsa muodostaen laajan, toisiinsa kytkeytyvän saagan.

Elokuvat

Avatar (2009) 

Tarina keskittyy eeppiseen konfliktiin Pandoralla, joka on Alpha Centaurin tähdistössä sijaitsevan Polyphemus-planeetan Maan kokoinen kuu. Pandoralla ihmissiirtolaiset ja Pandoran tuntevat humanoidit alkuperäisasukkaat, na'vit, käyvät sotaa planeetan luonnonvaroista ja jälkimmäisten jatkuvasta olemassaolosta. Elokuvan nimi viittaa kauko-ohjattaviin, geneettisesti muokattuihin ihmis-Na'vi-kehoihin, joita elokuvan ihmishahmot käyttävät vuorovaikutuksessa alkuasukkaiden kanssa.

Avatar: The Way of Water (2022) 

Elokuvan tapahtumat sijoittuvat yli vuosikymmen ensimmäisen elokuvan tapahtumien jälkeen. Elokuva käynnistää tarinan Sullyn perheestä (johon kuuluvat Jake, Neytiri ja heidän lapsensa), ja kertoo siitä, miten pitkälle he ovat valmiita menemään suojellakseen toisiaan, vaikeuksista, jotka seuraavat heitä, kamppailuista, joita he joutuvat käymään pysyäkseen hengissä sekä tragedioista, joita he joutuvat kohtaamaan. Elokuva oli alunperin suunniteltu julkaistavaksi joulukuussa 2014, mutta sitä viivästytettiin useaan kertaan ja lopulta elokuva julkaistiin 16. joulukuuta 2022. Elokuvan tuotanto alkoi vuonna 2017 ja päättyi vuonna 2020.

Avatar 3 (2025) 
Kolmas elokuva suunnitellaaan julkaistavan 19. joulukuuta 2025. Kolmas elokuva on kuvattu samanaikaisesti The Way of Waterin kanssa: kuvaukset alkoivat 2017 ja päättyivät joulukuussa 2020. Elokuvan alkuperäinen julkaisupäivä oli 20. joulukuuta 2024. Cameron on kertonut harkitsevansa elokuvan nimeksi Avatar: The Seed Bearer.

Avatar 4 (2029) 
Neljännen elokuvan on tarkoitus ilmestyä 21. joulukuuta 2029. Kolmannes neljännen elokuvan kuvauksista kuvattiin samanaikaisesti toisen ja kolmannen osan kanssa. Elokuvan pääkuvaukset alkoivat virallisesti 9. syyskuuta 2022. Elokuvan oli alunperin tarkoitus ilmestyä 18. joulukuuta 2026. Cameron on kertonut harkitsevansa elokuvan nimeksi Avatar: The Tulkun Rider.

Avatar 5 (2031) 
Viidennen elokuvan on määrä ilmestyä 19. joulukuuta 2031. Elokuvan alkuperäinen julkaisupäivä oli 22. joulukuuta 2028.. Cameron on kertonut harkitsevansa elokuvan nimeksi Avatar: The Quest for Eywa.

Tulevaisuus 
Vuonna 2022 Cameron kertoi, että hänellä on suunnitelmat mahdolliselle kuudennelle ja seitsemännelle osalle ja ilmoitti tekevänsä ne, mikäli niille löytyy kysyntää.

Vastaanotto

Budjetti ja tuotot

Arvostelut

Lähteet